proxectonos/corpus_dominio_legal_administrativo_tmp huggingface dataset:
PADRÓN IVTM 2023
ADMINISTRACIÓN LOCAL — Municipal — Nigrán (Recadación, 03/03/2023)

Aprobado por Resolución de Alcaldía de data 27/02/2023 o padrón de contribuíntes do Imposto sobre Vehículos de Tracción Mecánica correspondente ao exercicio 2023, pónse ao dispor do público no Concello de Nigrán por espazo dun mes, a partir da publicación deste anuncio no Boletín Oficial da Provincia, podendo os interesados examinalo e presentar recurso de reposición ante o Alcalde-Presidente deste Concello no prazo dun mes, a contar dende o día seguinte ao de remate do período de exposición (artº 14.2 do RD Lex.2/2004, do 5 de marzo, polo que se aproba o Texto Refundido da Lei Reguladora das Facendas Locais). Así mesmo, de conformidade co previsto no artigo 12 do mesmo Texto Refundido, en relación cos artigos 62.3 da Lei Xeral Tributaria (Lei 58/2003, do 17 de decembro), e 24 do Regulamento Xeral de Recadación (RD 939/2005, do 29 de xullo), comunícaselle aos contribuíntes afectados, que o período voluntario de cobranza deste imposto será o comprendido entre o 03 de abril e o 05 de xuño de 2023, ámbalas dúas datas incluídas. O vencemento do prazo en período voluntario sen ter sido satisfeita a débeda, determinará o comezo do procedemento executivo, a repercusión do recargo correspondente e demais conceptos esixibles, segundo o establecido nos artigos 26, 28 e 161.4 da Lei Xeral Tributaria. O pago farase en calquera das contas restrinxidas de recadación do Concello de Nigrán nas seguintes entidades bancarias: ABANCA e CAIXABANK durante os días e horarios hábiles que tales entidades teñan establecido podendo tamén utilizar os seus caixeiros, ou a través da páxina web do Concello de Nigrán, www.nigran.org “Pago de recibos”, empregando os documentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito documento de ingreso, ou no caso de que non se tivese recibido o mesmo no domicilio, o obrigado ao pago poderá, ata o día de remate do período voluntario de cobranza, obter un duplicado na oficina de Recadación do Concello (Pza. Da Constitución nº 1, Nigrán Telef.986365000 Ext.9) preferiblemente os mércores ou solicitando por correo electrónico “recaudacion@nigran. org”. A non recepción do documento de ingreso non exonera da obriga de pago, e non impide a utilización da vía de prema. Para os recibos con pago domiciliado, o cargo en conta efectuarase o día 08/05/2023. Lémbrase a conveniencia de facer uso da modalidade de pago por domiciliación dos recibos. As ordes de domiciliación deberán comunicarse cunha antelación mínima de dous meses antes do comezo do período de cobro. En caso contrario, producirá efectos a partir do período seguinte. O presente edicto ten carácter de notificación colectiva ao abeiro do artigo 102.3 da Lei Xeral Tributaria. O ALCALDE
APROBACIÓN, EXPOSICIÓN AO PÚBLICO E COBRANZA DO PADRÓN DA TAXA DE VENDA AMBULANTE DO 1º TRIMESTRE DE 2023
ADMINISTRACIÓN LOCAL — Municipal — Cangas (Recadación, 30/03/2023)

A ALCALDÍA-PRESIDENCIA, mediante Resolución de data 23 de marzo de 2023, RESOLVEU PRIMEIRO: Aprobar o Padrón da Taxa por aproveitamentos especiais con instalación de postos de venda na vía pública e, en xeral, en bens de dominio público municipal, autorizados ó amparo da Ordenanza Municipal Reguladora da Venda Ambulante no Termo Municipal de Cangas correspondente ao primeiro trimestre do exercicio 2023. SEGUNDO: Establécese o período voluntario de cobranza entre os días 3 de abril e 2 de xuño de 2023. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
ANUNCIO RELATIVO Á PERIODICIDADE DAS SESIÓNS ORDINARIAS DA XUNTA DE GOBERNO LOCAL DO CONCELLO DE PONTEVEDRA.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 28/06/2023)

A Xunta de Goberno Local na sesión de 17.06.2013, adoptou o seguinte acordo. “A Xunta de Goberno Local é un órgano de existencia obrigatoria neste Concello de conformidade co establecido no artigo 126 da Lei 7/1985, de 2 de abril, reguladora de bases de réxime local, no artigo 59.2-b da Lei 5/1997, de 22 de xullo, de administración local de Galicia e artigos 19 e ss. do Regulamento orgánico do goberno e da administración do Concello de Pontevedra. O Pleno a través do Regulamento orgánico do goberno e da administración do Concello de Pontevedra, de conformidade co artigo 211 da Lei 5/1997, fixou no seu artigo 23.6 a periodicidade das sesións da Xunta de Goberno Local con carácter semanal. Polo tanto, a Xunta de Goberno Local, por unanimidade, acorda: Primeiro.- A Xunta de Goberno Local do Concello de Pontevedra reunirase, en sesión ordinaria, todos os luns de cada semana ás 10 horas; se o día sinalado fose inhábil a sesión ordinaria celebrarase ó día seguinte hábil e a mesma hora. Segundo.- Notifíquese a presente resolución, persoalmente, ós señores Concelleiros interesados dese conta ao Pleno da Corporación na primeira sesión que celebre, e publíquese no Boletín Oficial da Provincia.” O que se fai público para xeral coñecemento e efectos,. Pontevedra na data da sinatura electrónica.
ANUNCIO EXPOSICIÓN PÚBLICA APROBACIÓN INICIAL MODIFICACIÓN REGULAMENTO AXUDAS EMERXENCIA SOCIAL MUNICIPAL
ADMINISTRACIÓN LOCAL — Municipal — Mos (Ordenanzas e Regulamentos, 11/05/2023)

Aprobada inicialmente polo pleno deste Concello do 02 de maio de 2023, a modificación do regulamento de axudas de emerxencia social municipal; de conformidade co sinalado no artigo 49 da Lei 7/1985, de 2 de abril, de Bases de Réxime Local, sométese o expediente a exposición pública durante o prazo de 30 días hábiles, contados a partir do seguinte ao da presente publicación, para que poida ser examinado e a efectos das alegacións ou reclamacións que se estimen oportunas. De non presentarse reclamacións, a modificación do regulamento considerarase definitivamente aprobada, entrando en vigor logo da súa publicación íntegra e o transcurso do prazo establecido no artigo 65.2 da devandita Lei 7/1985, segundo dispón o artigo 70.2 do mesmo texto legal. En cumprimento do previsto nos artigos 5.4 e 7 da Lei 19/2013, de 9 de decembro, de transparencia, acceso á información pública e bo goberno, o texto do regulamento poderá examinarse na páxina web deste Concello https://www.mos.es/ a través do enlace mos. sedelectronica. gal/transparencia/normativa/ordenanzaseregulamentos. Mos, 03 de maio de 2023 A alcaldesa -presidenta Nidia Arévalo Gómez Sinatura dixital
APROBACIÓN DO PADRÓN DA TAXA POLA PRESTACIÓN DO SERVIZO DE SUMIDOIROS, COEFICIENTE DE VERTEDURA E CANON DE XESTIÓN DE DEPURADORAS DO 2º SEMESTRE DO 2022.
ADMINISTRACIÓN LOCAL — Municipal — Ribadumia (Recadación, 27/02/2023)

Confeccionado o Padrón da taxa pola prestación do servizo de sumidoiros, coeficiente de vertedurae canon de xestión de depuradoraspor Espina & Delfín, S. L., correspondente o 2º semestre do ano 2022. Exponse ao público o referido Padrón durante un prazo de 15 díashábiles contados a partir do día seguinte ao da publicación no BOP para que poida ser examinado polos/as contribuíntes ou interesados na oficina Espina & Delfin, S. L., sita na rúa Ourense, número 8, Cambados, en horario de 10:00 a 13:30 horas, de luns a venres, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Documento asinado electronicamente.
APROBACIÓN DA LISTA PROVISIONAL DE ADMITIDOS E EXCLUIDOS PARA A PROVISIÓN EN PROPIEDADE DUNHA PRAZA DE PEÓN A MEDIA XORNADA POLO PROCEDEMENTO DE CONCURSO DE MÉRITOS, INCLUÍDA NA OFERTA DE EMPREGO PÚBLICO EXTRAORDINARIA
ADMINISTRACIÓN LOCAL — Municipal — Agolada (Persoal, oposicións, 13/02/2023)

Conforme as BASES POLAS QUE SE REXERÁ O PROCESO SELECTIVO PARA A SELECCIÓN DE 1 PEÓN A MEDIA XORNADA POLO PROCEDEMENTO DE CONCURSO DE MÉRITOS, INCLUÍDAS NA OFERTA DE EMPREGO PÚBLICO EXTRAORDINARIA DO CONCELLO DE AGOLADA PARA O ANO 2022, PARA A ESTABILIZACIÓN DE EMPREGO TEMPORAL DE LONGA DURACIÓN PREVISTA NAS DISPOSICIÓNS ADICIONAIS SEXTA E OITAVA DA LEI 20/2021, DE 28 DE DECEMBRO, DE MEDIDAS URXENTES PARA A REDUCIÓN DA TEMPORALIDADE NO EMPREGO PÚBLICO aprobadas por Resolución da Alcaldía de data 26 de decembro de 2022 publicadas no BOP de Pontevedra nº 249 de data 30 de decembro de 2022 e examinadas as solicitudes presentadas PRIMEIRO: Admitir ós aspirantes presentados para a selección de 1 peón a media xornada e aprobar a lista provisional de admitidos e excluídos na seguinte relación.1- Admitidos: SEGUNDO: Prazo de emendas Poderanse emendar as deficiencias na documentación, de ser o caso, no prazo de dez días contados a partires do seguinte ao da publicación da presente no Boletín Oficial da Provincia de Pontevedra. As emendas presentaranse durante o prazo anteriormente citado, ben directamente nas oficinas municipais do Concello de Agolada ou a través dos procedementos previstos no artigo 16.4 da Lei 39/2015 do 1 de outubro. TERCEIRO: Ordenar a publicación da presente Resolución no BOP (Boletín Oficial da Provincia de Pontevedra), no taboleiro de anuncios e na páxina web do Concello de Agolada (http://www.agolada.es/) CUARTO: Dar conta ao Pleno da presente na seguinte sesión ordinaria que se celebre.” Agolada, na data da sinatura electrónica.- O Alcalde, Luis Calvo Miguélez.
APROBACIÓN DEFINITIVA DO EXPEDIENTE Nº 446/2023 DE MODIFICACIÓN DO CADRO DE PERSOAL DO ORZAMENTO MUNICIPAL PARA O EXERCICIO 2023
ADMINISTRACIÓN LOCAL — Municipal — Barro (Presupostos e cadros de persoal, 21/07/2023)

Aprobado inicialmente en sesión extraordinaria do Pleno deste Concello, de data 08/06/2023, o expediente de modificación do cadro de persoal do Orzamento Municipal para o exercicio 2023 e publicado no BOPPO nº 118 do 20 de xuño de 2023, ao non haberse presentado alegacións, en virtude do disposto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, apróbase definitivamente e publícase o mesmo para o seu xeral coñecemento aos efectos do artigo 169.1, por remisión do 179.4, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Contra o presente Acordo, conforme ao artigo 171.1 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición do devandito recurso non suspenderá por si soa a efectividade do acto ou Acordo impugnado. Barro, 13/07/2023. O Alcalde–Xosé Manuel Fernández (Documento asinado electronicamente)
NOMEAMENTO DE MEMBROS DA XUNTA DE GOBERNO LOCAL E RÉXIME DE SESIÓNS
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 20/07/2023)

Mediante Decreto da Alcaldía num.2023-0374, de data 28/06/2023, acordouse resolución cuxa parte dispositiva se transcribe literalmente a continuación: Primeiro: Nomear como membros da Xunta de Goberno Local do Concello de Vila de Cruces aos seguintes Concelleiros: A Presidencia recaerá no Alcalde da Corporación Don Willington Sasigain Medio. Segundo: As sesións ordinarias da Xunta de Goberno Local, serán semanalmente tódolos venres ás nove e media horas, sempre que haxa asunto a tratar. Se ese día fose festivo ou coincidise co 24 ou 31 de decembro, pasará a celebrarse o día hábil seguinte á mesma hora. Terceiro: En casos excepcionais e concretos debidamente xustificados e logo de consulta aos concelleiros membros, facúltase ao Sr. Alcalde para modificar a hora e día de celebración das sesións ordinarias. Cuarto: Notificar persoalmente a presente resolución aos designados, que se considerará aceptada tacitamente, salvo manifestación expresa; e remitir a Resolución do nomeamento ao Boletín Oficial da Provincia para a súa publicación neste, sen prexuízo da súa efectividade dende o día seguinte da sinatura da Resolución polo Alcalde. Quinto: Dar conta ao Pleno do Concello desta resolución na primeira sesión que se celebre. Mándao e asínao o Alcalde na data indica á marxe, do que como Secretario da Corporación, dou fe. Vila de Cruces, 13 de xullo de 2023. O ALCALDE. LUÍS CELSO TABOADA SÁNCHEZ.
APROBACIÓN DEFINITIVA EXPEDIENTE DE MODIFICACIÓN DE CRÉDITOS 25/2023–SUPLEMENTO DE CRÉDITO 2/2023
ADMINISTRACIÓN LOCAL — Municipal — Tui (Presupostos e cadros de persoal, 06/10/2023)

Transcorrido o prazo de exposición regulamentario (BOPPO nº 173, do 7 de setembro do 2023), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Suplemento de Crédito nº 2/2023 (Modificación de Créditos 25/2023, aprobado polo Pleno en sesión extraordinaria do 31 de agosto do 2023; e unha vez incluída a devandita Modificación, disponse a súa publicación no BOPPO. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Enrique Cabaleiro González Documento asinado dixitalmente á marxe.
DELEGACIÓN DA ATRIBUCIÓN PARA AUTORIZACIÓN DE MATRIMONIO CIVIL NO CONCELLEIRO JOAQUÍN NÚÑEZ TRONCOSO
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 14/07/2023)

Expediente núm.: 1557/2023 Anuncio Procedemento: Delegacións e Advocacións de Competencias Asunto: Delegación atribución para autorización de matrimonio civil no Concelleiro Joaquín Núñez Troncoso. Por Decreto de Alcaldía número 2023-0819, do 5 de xullo de 2023, acordouse delegar puntualmente no Elias Javier Sahraoui Chiloeches a atribución para a autorización do matrimonio civil que se celebrará na Casa do Concello o vindeiro 14 de xullo de 2023. O que se fai público en virtude do disposto nos artigos 144 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais. DOCUMENTO ASINADO ELECTRONICAMENTE
RESOLUCIÓN DO 02 DE XUÑO DE 2023, DO SERVIZO PROVINCIAL DA AXENCIA GALEGA DE INFRAESTRUTURAS DE PONTEVEDRA, POLA QUE SE ACORDA REALIZAR O PAGAMENTO DO XUSTIPREZO POR EXPROPIACIÓN PARA A OBRA: PO/03/009.01.1. M1, NO CONCELLO DE TUI
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 16/06/2023)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do xustiprezo dos bens e dereitos afectados polas obras:“ Modificado número 1 da VAC Tui (incluído enlace autovía a Portugal)-A Guarda, treito I: Tui (enlace A55)-enlace PO-350 ”, de clave: PO/03/009.01.1. M1, no concello de Tui, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 02 de xuño de 2023 O xefe do Servizo Rene Alejandro Bachvarov Molada
DH. A36.93155. SOLICITUDE DE CARMEN VIÑAS CORTAS PARA A CONCESIÓN DUN CAUDAL DE AUGA NA PARROQUIA DE DEIRO, NO CONCELLO DE VILANOVA DE AROUSA.
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 05/10/2023)

Paula Rosa Salamo Liazid, co DNI ****2165, solicita de Augas de Galicia a concesión dun caudal de auga de 735,00 m3/ano, procedente dun pozo, no lugar da Igrexa, parroquia de Deiro, no concello de Vilanova de Arousa (Pontevedra), con destino a rega, que extingue a autorización con clave DH. B36.66629, outorgada á solicitante o día 5/11/2019 Este anuncio ten por obxecto abrir a regulamentaria información pública que prescriben os arts.109 e 163 do Regulamento do Dominio Público Hidráulico. As características do aproveitamento son: A auga bombéase dende pozo artesán Ø 1,50 m, 4,25 m prof. para rega da propia parcela 690, ademais das parcs.371 e 392, adxacentes. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilanova de Arousa ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Angeles Lourdes Figuereo Campañon (sinatura dixital)
APROBACIÓN DAS BASES E CONVOCATORIA PARA A CONCESIÓN DE SUBVENCIÓNS MUNICIPAIS A ENTIDADES SEN FIN DE LUCRO DO CONCELLO AS NEVES PARA A REALIZACIÓN DE ACTIVIDADES EXTRAESCOLARES. EXERCICIO 2023
ADMINISTRACIÓN LOCAL — Municipal — Neves, As (Subvencións e axudas, 19/04/2023)

A Xunta de Goberno Local, en sesión ordinaria de data 11 de abril de 2023, aprobou as “Bases e Convocatoria para a concesión de subvencións municipais a entidades sen fin de lucro do Concello As Neves para a realización de actividades extraescolares. Exercicio 2023”, expoñéndose as mesmas no taboleiro de anuncios e na páxina web (www.asneves. gal) desta entidade local. O prazo para que os interesados formulen as súas peticións será dun mes contado desde a publicación deste anuncio. As Neves, na data sinalada á marxe O ALCALDE-PRESIDENTE, Xosé Manuel Rodríguez Méndez Documento asinado electronicamente
APROBACIÓN DEFINITIVA MODIFICACIÓN ORDENANZA REGULADORA DO ESTACIONAMENTO CON HORARIO LIMITADO GRATUÍTO. ZONA AZUL
ADMINISTRACIÓN LOCAL — Municipal — Soutomaior (Ordenanzas e Regulamentos, 07/12/2023)

Os estacionamentos regulados e con horario limitado existirán naquelas rúas e zonas habilitadas e sinalizadas para iso, e se determinarán por medio dunha Resolución da Alcaldía. En todo caso deberán de coexistir cos de libre utilización e someteranse ás seguintes determinacións: 1.— O estacionamento efectuarase mediante disco comprobante do horario, que indicará a hora do estacionamento, segundo Anexo á presente ordenanza. Tamén resultarán afectadas as prazas destinadas a persoas con discapacidade nas rúas destinadas para zona azul.2.— O/a condutor/a do vehículo está obrigado/a a colocar o disco horario no lugar da parte interna do parabrisas que permita totalmente a súa visibilidade desde o exterior.3.— O período máximo de permanencia dun vehículo en zona azul será de unha hora.” Contra o presente Acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Soutomaior, 1 de decembro de 2023 O Alcalde, Manuel Antonio Lourenzo Sobral. Documento asinado dixitalmente á marxe.
REINTEGRO NÓMINAS FEBRERO-MARZO 2023
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/10/2023)

De conformidade có disposto nos ártigos 44 e 46 da Lei 39/2015, do 1 de outubro, do procedemento administrativo común, por ter sido intentada a notificación no último enderezo coñecido, con resultado ausente ou descoñecido, procedemos a efectuar a preceptiva notificación no presente Boletin. A persoa interesada pode consultar o expediente na dependencia de Nóminas da Tesoureria Municipal, en horario laboral (9.00 a 13.30) de luns a venres. A citada dependencia está situada na planta baixa do edificio do Concello (Praza do Rei, s/n). NIF: ***8534** NOME: ARES OTERO EDELMIRO LOCALIDADE: VIGO DATA: segundo sinatura electrónica EXPTE.: 247-542
EXPOSICIÓN PÚBLICA E COBRANZA EN PERÍODO VOLUNTARIO LISTA COBRATORIA PREZO PÚBLICO POLA PRESTACIÓN DOS SERVIZOS DE AXUDA NO FOGAR POR DEPENDENCIA CORRESPONDENTE AO MES DE XANEIRO-2023
ADMINISTRACIÓN LOCAL — Municipal — Porriño, O (Recadación, 15/03/2023)

Pola Alcaldía do concello do Porriño aprobáronse os decretos número 2023-0589, de data 23 de febreiro de 2023, e o número 2023-0728 de data 7 de marzo de 2023, cuxa parte resolutiva di: “Primeiro.- Aprobar a seguinte lista cobratoria relativa ao prezo público pola prestación do servizo de axuda no fogar por dependencia correspondente ao mes de xaneiro e polo importe total 10.074,75 € pasando o seu cobro por domiciliación bancaria: (.) Segundo.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais Terceiro.- Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. (.)” Así o manda e asina dixitalmente no Porriño na data indicada á marxe.
DELEGACIÓNS FUNCIÓNS ALCALDÍA
ADMINISTRACIÓN LOCAL — Municipal — Mos (Outros documentos, notificacións e informacións públicas, 19/07/2023)

Visto que corresponde aos Tenentes de Alcalde/sa, en canto tales, substituír na totalidade das súas funcións e pola orde do seu nomeamento, ao Alcalde/sa, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde/sa nos supostos de vacante na Alcaldía ata que tome posesión o novo Alcalde/sa. Vista ausencia da Alcaldesa os días 9, 10 e 11 de xullo de 2023. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, 3 da Lei 5/1997, de 22 de xullo de Administración Local de Galicia e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, 1º.- Delegar no 1ª Tenente de Alcaldesa, D. Camilo Grandal Pérez, a totalidade das atribucións da Alcaldía dende o 9 ata o 11 de xullo de 2023 e mentres dure a ausencia da Alcaldesa.2º.- Publicar a resolución no Boletín Oficial da Provincia.3º.- Dar conta ao Pleno na primeira sesión que este celebre. A ALCALDESA ANTE MIN, O SECRETARIO Mos, 21 de xuño de 2019. A alcaldesa, Nidia Mª Arevalo Gómez Documento asinado electrónicamente.
COBRO PADRÓN TAXAS MUNICIPAIS 2023 (LIXO, REDE DE SANEAMENTO, VAO PERMANENTE, LICENCIA TAXI, RESERVA ESPAZO E APROVEITAMENTO DOMINIO PÚBLICO)
ADMINISTRACIÓN LOCAL — Municipal — Illa de Arousa, A (Recadación, 25/10/2023)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza do tributo indicado será do día 23/10/2023 ao 22/12/2023, ámbolos dous inclusive. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
CONVOCATORIA DE XUNTA ORDINARIA DA COMUNIDADE DE AUGAS SANTOS JUSTO Y PASTOR
SECCIÓN NON OFICIAL —  — Comunidad de Usuarios de Aguas Santos Justo y Pastor (Outros documentos, notificacións e informacións públicas, 03/05/2023)

D. Manuel Benito Gándara Cabaleiro, Presidente da Comunidade de Usuarios de Augas Santos Justo e Pastor, convócao á Asemblea Xeral Ordinaria que terá lugar no Salón de Actos da Casa-Escola de Entenza o vindeiro domingo 21 de maio de 2023, ás 11:00 horas en primeira convocatoria, e de non haber quórum suficiente, en segunda convocatoria, ás 11:30 horas do mesmo día, co seguinte 1º. Lectura e aprobación da acta anterior.2º. Presentación e aprobación, se procede, do estado de contas.3º. Explicación de obras realizadas e pendentes de realizar.4º. Altas e baixas de abonados.5º. Información referente os impagos.6º. Elección da nova Dirección Administrativa (Xunta Directiva e Xurado). 7º. Medidas a tomar respecto os usuarios que teñen contadores en mal estado.8º. Toma de decisión respecto as medidas a tomar cos usuarios que se exceden no consumo de forma reiterada.9º. Valoración e toma de decisión o respecto da redución de caudal nas fontes da Comunidade de usuarios.10º. Facultar a Xunta Directiva á solicitude de subvencións e axudas en nome da Comunidade.11º. Rogos e preguntas. Entenza a 24 de abril de 2023 – D. Servilio Luri Cardosa. Presidente
APROBACIÓN POLO PLENO EN SESIÓN LEVADA A CABO O DÍA 20 DE NOVEMBRO DE 2023 DO PLAN EXTRATÉXICO DE SUBVENCIÓNS PARA O ANO 2024
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 28/11/2023)

Expediente núm.: 9424/2023 O Plan poderá consultarse de xeito electrónico no portal de transparencia do Concello, na pestana de AXUDAS E SUBVENCIÓNS.https://ponteareas.sedelectronica. gal/transparency E poderá consultarse fisicamente no taboleiro de anuncios da Casa do Concello. Contra o acordo de aprobación, que pon fin á vía administrativa, poderá interpoñerse polos interesados, ben o recurso potestativo de reposición perante o mesmo órgano que o ditou e no prazo de un mes a contar desde o día seguinte ao da súa publicación no BOP, ao abeiro do 4 de 5 establecido nos artigos 112.1 e 123 da Lei 39/2015, do procedemento administrativo común das Administracións Públicas, ou ben directamente recurso contencioso-administrativo perante o Xulgado do Contencioso-Administrativo de Pontevedra no prazo de dous meses computados a partir do día seguinte ao da recepción da notificación, consonte co establecido nos artigos 8.1 e 46.1 da Lei 29/1998, do 13 de xullo reguladora da xurisdición contencioso-administrativa. De interpoñerse o recurso potestativo de reposición, este deberá ser resolto e notificado no prazo de un mes segundo establece o artigo 124.2 da devandita Lei 39/2015, entendéndose desestimado o recurso de reposición polo transcurso do mencionado prazo sen resolución expresa notificada, de conformidade co establecido no artigo 24.1 da Lei 39/2015, podendo entón os interesados interpor o recurso contencioso-administrativo dentro do prazo de seis meses contados dende o día seguinte daquel no que deba entenderse presuntamente desestimado o recurso de reposición interposto, consorte ó establecido no artigo 46.1) e 4) da Lei 29/1998, reguladora da xurisdición contenciosa administrativa. Non obstante, tamén se poderá interpoñer calquera outro recurso que os interesados estimen procedentes consonte en dereito. A Alcaldesa, María Nava Castro Domínguez.
CONVOCATORIA PROCESO SELECCIÓN BOLSA DE TRABALLADOR/A SOCIAL, FUNCIONARIO/A INTERINO/A
ADMINISTRACIÓN LOCAL — Municipal — Mos (Persoal, oposicións, 04/04/2023)

Logo de aprobar en Xunta de Goberno Local, en data 15/03/2023, as bases e a convocatoria da BOLSA TRABALLADOR/A SOCIAL, funcionario/a interino/a, para o dpto. de Servizos Sociais. Ábrese o prazo de presentación de solicitudes, que será de 10 días hábiles a contar desde o día seguinte á publicación deste anuncio no Boletín oficial da Provincia. Os sucesivos anuncios desta convocatoria, cando procedan de conformidade coas bases, publicaranse na sede electrónica deste Concello [http://mos.sedelectronica. gal] e, de forma potestativa, na páxina web do Concello de Mos [http://mos.es], para maior difusión.
COBRANZA PADRÓN MERCADO 4 TRIMESTRE 2022
ADMINISTRACIÓN LOCAL — Municipal — Cambados (Recadación, 02/03/2023)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PADRON MERCADO correspondentes a Remesa: 2022 4 TRIMESTRE MERCADO o seguinte: Durante o prazo comprendido entre 6 de Marzo de 2023 ata o 8 de Maio de 2023, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Abril de 2023. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
PADRÓN AUGA 1º TTE.2023
ADMINISTRACIÓN LOCAL — Municipal — Bueu (Recadación, 04/04/2023)

Por un importe total de CENTO CORENTA E NOVE MIL SETENTA E SETE EUROS CON CORENTA E SETE CENTIMOS (149.077,47 €), sendo o periodo voluntario de cobro desde o día 12 de Abril de 2022 ó 13 de Xuño de 2023, ámbolos dous inclusive de conformidade co previsto nos arts.12 do Texto Refundido da Lei Reguladora das Facendas Locais e 62.3 da Lei Xeral Tributaria. Procédese á exposición pública de dito Padrón durante o plazo de quince días a partir da publicación do anuncio de cobro no Boletín Oficial da Provincia, plazo durante o cal dito padron estará á disposición dos interesados no Concello e nas oficinas de Aqualia para que podan examinalo e presentar cantas reclamaciones estimen oportunas. Contra o acto de aprobación do Padrón podrá interponerse recurso de reposición ante o Alcalde-Presidente no plazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artígo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Ley reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. (DOCUMENTO ASINADO DIXITALMENTE A MARXE)
NOMEAMENTO PERSOAL LABORAL FIXO: PRAZA DE CONSERXE
ADMINISTRACIÓN LOCAL — Municipal — Vilaboa (Persoal, oposicións, 20/12/2023)

Faise público que mediante Resolución de Alcaldía 2023-0997 o Concello de Vilaboa, dentro do proceso selectivo de estabilización de emprego temporal, nomeou como persoal laboral fixo na praza de conserxe, á seguinte persoa: O alcalde, César Poza González.
CORRECCIÓN DE ERROS NA OFERTA DE EMPREGO PÚBLICO PARA A ESTABILIZACIÓN DE EMPREGO TEMPORAL PARA A ANO 2022
ADMINISTRACIÓN LOCAL — Municipal — Estrada, A (Oferta de emprego público, 09/11/2023)

Expediente núm.: 2768/2022 Departamento: Persoal Por Resolución de Alcaldía nº 2023- 1546 de 31 de outubro de 2023 aprobouse a seguinte corrección de erros materiais da oferta de emprego público extraordinaria de estabilización do emprego temporal do Concello da Estrada, ao abeiro da Lei 20/2021, do 28 de decembro, de medidas urxentes para a redución da temporalidade no emprego público, publicada no BOPPO nº 103 de 31 de maio de 2022 e DOG nº 105 do 02 de xuño de 2022, modificada mediante resolución de Alcaldía nº 2022-1577 do 20/10/2022 e publicada no BOPPO nº 207 de 28 de outubro de 2022, no relativo á praza de Técnico en Drogodependencias e Turismo, quedando do seguinte xeito: A Estrada, 31 de outubro de 2023 A Alcaldesa Acctal. Documento asinado dixitalmente á marxe.
EXPOSICIÓN PÚBLICA CONTA XERAL 2022
ADMINISTRACIÓN LOCAL — Municipal — Ponteareas (Presupostos e cadros de persoal, 08/09/2023)

Formada e rendida a Conta Xeral desta Entidade Local correspondente ó exercicio contable 2022, unha vez sometida a informe da Comisión de Réxime Especial de Contas, Economía, Facenda e Patrimonio celebrada o día 30 de agosto de 2023 exponse ó público por prazo de quince (15) días hábiles contados a partir do seguinte ó da publicación deste anuncio no BOP de Pontevedra, durante os cales os posibles interesados poderán presentar as reclamacións, reparos ou observacións á mesma que estimen oportunas, de conformidade co disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Asinado dixitalmente en data ao marxe. A Alcadesa, Zakariae John Francis De la A Redolat.
PUBLICACIÓN INICIAL MC 53.2023
ADMINISTRACIÓN LOCAL — Municipal — Grove, O (Presupostos e cadros de persoal, 23/11/2023)

De conformidade co establecido no artigo 169.1 e 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, exponse ao público devandito acordo por prazo de 15 días hábiles ao obxecto de que os interesados poidan formular reclamacións. O expediente considerarase definitivamente aprobado se durante o prazo de exposición pública non se presentase reclamación algunha. O que se fai público para xeral coñecemento. O Alcalde José Antonio Cacabelos Rico. (Documento asinado electronicamente)
NOMEAMENTO DE D. FRANCISCO MANUEL RIOBO ESTÉVEZ COMO PERSOAL LABORAL FIXO DUNHA PRAZA DE OPERARIO DE OBRAS E SERVIZOS INCLUIDA NA OEP EXTRAORDINARIA DO ANO 2022
ADMINISTRACIÓN LOCAL — Municipal — Bueu (Outros documentos, notificacións e informacións públicas, 20/07/2023)

Nomeamento de persoal laboral fixo para unha praza de Operario obras e servizos incluída na OEP extraordinaria do ano 2022. Por Resolución da Alcaldía número 2023-1333 de data 07 de xullo de 2023 noméase a Don Francisco Manuel Riobó Estévez, con DNI ***9497**, como persoal laboral fixo, para a praza de Operario/a obras e servizos, recollida na RPT co código 06.01.00.11, tras ter superado o proceso de estabilización de emprego temporal do Concello de Bueu. Documento asinado electronicamente á marxe O Alcalde- Félix Juncal Novas.
APROBACIÓN PROVISIONAL EN SESIÓN PLENARIA CELEBRADA O DIA 26.10.2023, ACORDÁNDOSE A MODIFICACIÓN DAS ORDENANZAS FISCAIS Nº II.2 E II.5
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 03/11/2023)

O Concello de Vilagarcía de Arousa, en sesión plenaria celebrada o día 26 de outubro de 2023 acordou a modificación das Ordenanzas que seguidamente se relacionan: No cumprimento do previsto no Art.17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, dito acordo provisional, así como as Ordenanzas e os estudios económicos-financeiros, expóñense ao público por prazo de 30 días hábiles, contados dende o seguinte o da publicación deste Edicto no Boletín Oficial da Provincia. Dentro deste prazo, poderán os interesados examinar os referidos documentos nas oficinas da Tesourería Municipal, en horas hábiles e presentar as reclamacións e observacións que estimen convenientes. De non presentarse reclamación durante o período de exposición, de conformidade co establecido no Art.17.3 do R. D. L 2/2004, entenderase definitivamente adoptado o acordo provisional. Vilagarcía de Arousa, na data da sinatura electrónica. O Alcalde, Alberto Varela Paz.
APROBACIÓN, EXPOSICIÓN AO PÚBLICO E COBRANZA DO PADRÓN DO PREZO PÚBLICO DO SAF MES DE SETEMBRO DE 2023
ADMINISTRACIÓN LOCAL — Municipal — Cangas (Recadación, 24/10/2023)

PRIMEIRO.— Aprobar a lista cobratoria do prezo público pola prestación do Servizo Municipal de Axuda no Fogar (SAF) do Concello de Cangas correspondente a mes de SETEMBRO de 2023, autorizados ó Ordenanza reguladora do Prezo Público correspondente. SEGUNDO.— Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO.— A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO.— Establécese o período voluntario de cobranza entre os días 23 de otubro de 2023 e o 22 de decembro de 2023. O cargo en conta dos recibos domiciliados será o día 25 de outubro de 2023. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO.— Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
EXPOSICIÓN PÚBLICA E COBRANZA EN PERÍODO VOLUNTARIO LISTA COBRATORIA PREZO PÚBLICO POLA PRESTACIÓN DOS SERVIZOS DE AXUDA NO FOGAR POR LIBRE CONCORRENCIA CORRESPONDENTE AO MES DE AGOSTO–2023.
ADMINISTRACIÓN LOCAL — Municipal — Porriño, O (Recadación, 18/10/2023)

“ Primeiro.— Aprobar a seguinte lista cobratoria relativa ao prezo público pola prestación do servizo de axuda no fogar por libre concorrencia, correspondente ao mes de xuño, e polo importe total de 621,38 € pasando o seu cobro por domiciliación bancaria: (.) Segundo.— Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais Terceiro.— Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.
APROBACIÓN DEFINITIVA DA MODIFICACIÓN ORZAMENTARIA 9/2022. CRÉDITO EXTRAORDINARIO E SUPLEMENTO DE CRÉDITO 1
ADMINISTRACIÓN LOCAL — Municipal — Cuntis (Presupostos e cadros de persoal, 24/01/2023)

Transcorrido o prazo de exposición regulamentario (BOP nº 242 do 21/12/2022), de acordo co preceptuado no RDL 2/2004, do 5 de marzo, do Texto Refundido da Lei Reguladora das Facendas Locais, sen que se presentase ningunha reclamación, considérase definitivamente aprobado o Expediente de Modificación orzamentaria 9/2022. CREDITO EXTRAORDINARIO E SUPLEMENTO DE CREDITO 1, aprobado polo Pleno, inicialmente, o 13/12/2022; e unha vez incluída a devandita modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o art.171 do RDL 2/2004. Cuntis, 19/01/2023 O alcalde — Manuel Campos Velay
APROBACIÓN INICIAL DE EXPEDIENTE DE MODIFICACIÓN ORZAMENTARIA 54/2023, POR TRANSFERENCIA DE CRÉDITOS 17/2023
ADMINISTRACIÓN LOCAL — Municipal — Oia (Presupostos e cadros de persoal, 14/11/2023)

Aprobado inicialmente en sesión plenaria extraordinaria de data 03/11/2023, expediente de modificación presupostaria 54/2023, por transferencia de créditos 17/2023, expónse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 06 de novembro de 2023. A Alcaldesa. Asdo Cristina Correa Pombal. *Asdo dixitalmente á marxe.